Post Matric Tribal Scholarship chungchanga Mizoram Scholarship Board hriattirna,"852/2024-2025 Aizawl, 18th June, 2024 : Post Matric Tribal Scholarship (Schedule Tribe) chu Ministry of Tribal Affairs, Government of India atangin 1st installment atan ₹712.52 lakhs dawn ani tawh a, tin hemi atana State Matching Share pawh Mizoram sawrkar hnen atang ₹79.16 lakhs dawn a ni tawh. Sum awmsa hian diltu tlemte chauh a daih dawn avangin Ministry ah dil belh leh a ni a, nimahsela kumdang anglo takin, 1st installment hman zawh hmasak hunah 2nd installment hi pek kan ni dawn chauh thu hriattir kan ni. Sum awm zatin a daih ang ang institution thenkhatah sem chhuah turn mek a ni a, nimahsela National Scholarship Portal lamin an system an upgrade avangin disbursal system an rawn ti danglam veka chuvangin NSP kaltlangin tu State mahin an semchhuak theih rih lo. 2022-23 Pre Matric Tribal Scholarship (Schedule Tribe) sum mamawh zat chu neih vek ani tawh a, National Scholarship Portal lama Disbursal system hman theih anih veleh sem a ni ang. Rang taka semchhuah anih theih nan National Scholarship Portal viltu National Informatic Centre, New Delhi te hnenah kan harsatna te thlenin hmalak mek a ni. Harsatna tawh mekte hrethiama, lo ngaichang hram tura ngen kan ni e.",Dated: 18 th Jun 24 4:24 PM,https://dipr.mizoram.gov.in/post/post-matric-tribal-scholarship-chungchanga-mizoram-scholarship-board-hriattirna